Mikrodermabrasjon er en anerkjent behandlingsform som polerer det øverste laget av døde hudceller, fjerner urenheter og fremmer dannelsen av kollagen. I praksis fungerer det ved å slipe huden med mikroskopiske krystaller, mens det sterke vakuumsuget fjerner urenheter, smuss og døde hudceller. Blodsirkulasjonen øker i hudens underlag, noe som stimulerer hudens dannelse av kollagen, som er veien til glatt og sunn hud. Det er nettopp denne økte kollagendannelsen som gjør at behandlingen kan gi gode resultater over tid.